ยอดผู้ติดเชื้อ COVID-19 รายวันเป็นตัวกำหนดทิศทาง SET ในระยะสั้น อย่างไรก็ตามแนะดูการ Preview ผลประกอบการ 1Q21 และ ถ้อยคำแถลง Powell เพื่อประเมินทิศทางในระยะกลาง
27 เมษายน 2564

ยอดผู้ติดเชื้อ COVID-19 รายวันเป็นตัวกำหนดทิศทาง SET ในระยะสั้น อย่างไรก็ตามแนะดูการ Preview ผลประกอบการ 1Q21 และ ถ้อยคำแถลง Powell เพื่อประเมินทิศทางในระยะกลาง 

ในระยะสั้นเราคาดว่าปัจจัยสำคัญที่จะเป็นตัวกำหนดทิศทางตลาดหุ้นในระยะสั้นหนีไม่พ้นยอดการรายงานตัวเลขผู้ติดเชื้อ COVID-19 รายวัน ซึ่งถึงแม้ยังอยู่ในระดับสูงกว่า 2.0พันราย แต่เริ่มปรับตัวลงสองวันที่ผ่านมาจากระดับ 2,827 เหลือ 2,038ราย เบื้องต้นเราแนะให้นักลงทุนติดตามข้อมูลจำนวนการตรวจ เช่นอิงจากข้อมูลของ BCH เพื่อช่วยประเมินทิศทางบางส่วน (ปัจจุบันการตรวจระลอกสามมีจำนวนสูงกว่าระลอกที่ผ่านมามากกว่า 60%) และหากอิงจากการยกระดับการเข้มงวดด้วยการปิด 31 สถานที่เลี่ยงการพบปะ, การออกคำสั่งให้สวมหน้ากากทุกคน และสิ่งสำคัญที่เราให้น้ำหนักแนะนักลงทุนจับตาความร่วมมือของภาคเอกชน ไม่ว่าจะเป็นการจัดเตรียมสถานที่ของรับผู้ป่วยนอกเหนือโรงพยาบาล,การนำเข้าวัคซีน และอื่นๆ เช่นล่าสุด CPN เตรียมเปิดศูนย์การค้าที่กระจายอยู่ทุกภูมิภาครองรับการฉีดวัคซีน รอบนี้เราคาดว่ายอดผู้ติดเชื้อจะเริ่มทรงตัวในช่วงสัปดาห์แรกของเดือนพ.ค. และประเมินว่า SET ระดับต่ำกว่า 1,535จุดมี downside เริ่มจำกัด 

อย่างไรก็ตามนอกเหนือจากปัจจัยยอดผู้ติดเชื้อในประเทศแล้ว สัปดาห์นี้เราแนะนักลงทุนติดตามการรายงาน 2 ตัวเลขสำคัญทางเศรษฐกิจสหรัฐอย่าง GDP ไตรมาสหนึ่ง และตัวเลขเงินเฟ้อเดือนมีนาคม ที่จะประกาศในวันพฤหัส-ศุกร์นี้ เบื้องต้นตลาดคาดในระดับ 6.5% และ 1.8% ตามลำดับ  

อีกหนึ่งปัจจัยที่น่าติดตามนั่นคือถ้อยคำแถลงของ Powell หลังการประชุม เบื้องต้นถึงแม้เราเชื่อว่าจะยังไม่ส่งสัญญาณใดๆและออกมาในลักษณะเดิมเพื่อรอดูสัญญาณการฟื้นตัวของเศรษฐกิจในช่วงหลังจาก low base effect ใน 2Q21 และ pent up demand หลังจากสหรัฐเริ่มเปิดเมืองภายหลังการฉีดวัคซีนเพิ่มขึ้นแตะระดับ 42% ซึ่งหากฉีดระดับ 3ล้านโดสต่อวัน คาดว่าจะใช้เวลาไม่ถึง 3 เดือนก่อนเกิดภาวะ Herd Immunity ฉะนั้นเราคาดว่า FED เลือกที่จะรอดูตัวเลขเศรษฐกิจใน 3Q21 เป็นต้นไป  

สำหรับมุมมองนักเศรษฐศาสตร์ที่สำรวจจาก Bloomberg ระบุว่า 45% มีมุมมองว่า FED จะเริ่มลดขนาดวงเงินการเข้าซื้อพันธบัตรลงในช่วง 4Q21 จากระดับปัจจุบันประมาณ 45% ซึ่งเรามีมุมมองสอดคล้องกับนักเศรษฐศาสตร์ดังกล่าว ซึ่งหากเกิดขึ้นเราคาดว่า Dollar Index จะเริ่มแข็งค่าและ Bond yield จะมีทิศทาง Sideway up ซึ่งคาดว่าจะส่งผลกระทบต่อการลงทุนในตลาดเกิดใหม่ โดยเฉพาะประเทศที่มีหนี้สินต่างประเทศสูง และขาดดุลบัญชีเดินสะพัด โดยเฉพาะดุลการค้า ล่าสุดธนาคารกลางแคนาดาซึ่งถือเป็นธนาคารกลางแรกของประเทศพัฒนาแล้ว ได้ส่งสัญญาณเตรียมลดขนาดวงเงินเข้าซื้อสินทรัพย์ลง ¼ ในขณะที่นักเศรษฐศาสตร์ประเมินว่ามีโอกาสที่จะปรับขึ้นดอกเบี้ยครั้งแรกใน 2H22 ภายหลังเศรษฐกิจเติบโตดีในระดับ 6.5% และขึ้นอีก 3 ครั้งในปีถัดไปจากระดับปัจจุบันที่ 0.25% ในขณะที่ตัวเลขการจ้างงานแคนาดากลับมาใกล้เคียงกับระดับก่อนเกิด COVID-19 ที่ 90% เมื่อเทียบกับสหรัฐที่ 60% 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET แกว่งในกรอบ 1,555-65จุด แนะ TOA  , เก็งกำไร TVO 

หุ้นแนะนำ TOA (พื้นฐาน 41.00 บาท) แนวโน้มธุรกิจอสังหาที่เริ่มฟื้นตัวในปีนี้, โครงการภาครัฐที่มีแนวโน้มลงทุนต่อเนื่อง, รวมถึงการมองหากิจการเพื่อเข้า M&A TVO (พื้นฐาน 34.00 บาท) คาดกำไรไตรมาส 1Q21 โต QoQ% , YoY% จากราคาถั่วเหลืองที่ปรับสูงขึ้น หนุนยอดขายน้ำมันถั่วเหลือง, มองราคาถั่วเหลืองปรับตัวขึ้นต่อใน 2Q21 (สูงสุดในรอบ 7 ปี) เป็นปัจจัยบวกในแง่ของราคา และ GPM รายงานตัวเลขเศรษฐกิจ วันอังคาร ติดตาม การประชุมธนาคารกลางญี่ปุ่น และดัชนีความเชื่อมั่นผู้บริโภคสหรัฐฯ เดือน มี.ค. คาด +2.2% MoM เป็น 112.1 จุด วันพุธ ติดตาม ปริมาณสำรองน้ำมันดิบรายสัปดาห์ของสหรัฐฯ และการประชุมธนาคารกลางสหรัฐฯวันพฤหัสฯ ติดตาม ตัวเลข GDP 1Q21 ของสหรัฐฯ คาด +6.5% QoQ ตัวเลขยอดขายบ้านรอปิดการขายของสหรัฐฯ เดือน มี.ค. คาด +6% MoM และตัวเลขการขอสวัสดิการว่างงานรายสัปดาห์คาด +5.6 แสนตำแหน่ง วันศุกร์ ติดตาม ตัวเลขเศรษฐกิจไทยเดือน มี.ค. โดย ธปท. ตัวเลข PMI ภาคการผลิตของจีนเดือน เม.ย. คาดทรงตัว MoM ที่ 51.7 จุด ตัวเลข GDP 1Q21 ของเยอรมันคาด -1.5% QoQ และ -3.4% YoY ตัวเลข CPI ของยูโรโซนเดือน เม.ย. คาด +1.6% YoY ตัวเลข Core PCE price index ของสหรัฐฯ เดือน มี.ค. คาด +1.8% YoY ตัวเลข Personal spending index เดือน มี.ค. คาด +4.2% MoM และดัชนี Michigan Consumer Sentiment เดือน เม.ย. คาด +1.1% MoM เป็น 87.5 จุด